dunamuveszegyuttes

Magyar táncképek
2026-07-21 19:00 - 20:00 UTC | Lábatlan
A Magyar táncképek a Duna Művészegyüttes folklórelőadása, amelynek műsorát a Kárpát-medence autentikus néptáncait bemutató, feldolgozó koreográfiák alkotják.
Az előadás kötetlen szerkezetű, amely különböző hangulatokat idéz meg, impressziókat nyújt a paraszti kultúrából.
A színpadon mezőföldi, vág-garam közi, somogyi, Békés megyei, kárpátaljai és kalotaszegi táncok, valamint különböző vidékek pásztortáncai elevenednek meg, melyeket a Göncöl zenekar kísér virtuóz zenei összeállításokkal. Ezek a dallamok – hasonlóan a táncképekhez – a Kárpát-medence magyarságának és nemzetiségeinek népzenei hagyományait mutatják be.

Előadja a Duna Művészegyüttes tánckara és a Göncöl zenekar
Rendező: Juhász Zsolt

Magyar táncképek
2026-07-22 20:00 - 21:00 | Balatonfüred

Fordulj, kedves lovam - Válogatás Kallós Zoltán gyűjtéseiből
2026-07-28 21:00 - 22:00 | Kapolcs – Művészetek Völgye
Fordulj, kedves lovam – Válogatás Kallós Zoltán gyűjtéseiből
A Duna Művészegyüttes Göncöl zenekarának koncertje

A Duna Művészegyüttes állandó zenekara, a Göncöl zenekar önálló koncertje a kétszeres Kossuth-díjas erdélyi magyar néprajzkutató, Kallós Zoltán népzenei gyűjtéseiből válogat.
A Fordulj, kedves lovam – Válogatás Kallós Zoltán gyűjtéseiből című album a Spotify és Apple Music zenemegosztó csatornákon hallgatható, az album célja, hogy Kallós Zoltán életét, kiemelkedő személyiségét legfontosabb népzenei gyűjtéseiből válogatva mutassa be, melyet a koncerteken videó-illetve hangbejátszásokkal, fényképek vetítésével tesznek még érzékletesebbé.
Az album, így tehát a koncert zenei anyagában is kimagasló szerepet játszik Kallós szűkebb szülőföldje, a Kis-Szamos menti Válaszút és Bonchida, illetve Mezőség számos falujának (Feketelak, Buza, Vajdakamarás, Magyarszovát, Szék) hangszeres és vokális népzenéje, de Kallós Zoltán moldvai, gyimesi, kalotaszegi és nagysajói gyűjtéseiből is válogatnak. A zenei anyagot szerkesztette és természetesen a koncerten is közreműködik Enyedi Ágnes népdalénekes, aki Kallós Zoltánnal gyerekkorától kezdve nagyon szoros kapcsolatot ápolt.
Előadja:
a Duna Művészegyüttes népi zenekara, a Göncöl Zenekar
Énekes közreműködők:
Enyedi Ágnes Junior Prima díjas népdalénekes, a Népművészet Ifjú Mestere

Az én szívem játszik
2026-08-14 20:00 - 21:00 | Hévíz
A Duna Művészegyüttes Az én szívem játszik című előadása egy különleges válogatásműsor, amelyben a legkedvesebb koreográfiáikat új környezetbe helyezik a színpadon, melyek friss jelentésekkel és új érzelmi hangsúlyokkal telítődnek. A különböző táncképek egymással párbeszédet folytatva idézik meg a társulat művészi útját és szellemiségét.
Az Az én szívem játszik izgalmas, érzelmekkel teli produkció, amelyben a virtuózitás mellett hangsúlyos szerepet kap a mélyebb érzések sokszínűsége, a szenvedély, a líraiság és a hagyományőrzés. A produkció korszerű szemléletével közelebb hozza a közönséghez a Duna Művészegyüttes művészi világát és legkedvesebb alkotásait.

Előadja a Duna Művészegyüttes és a Göncöl zenekar
Rendező, az együttes művészeti vezetője: Juhász Zsolt

PARTIUM - Az Értől az Óceánig
2026-08-20 19:00 - 20:00 | Nagyvárad
A Partium a mai Magyarország és Erdély között elhelyezkedő csodás, kultúrájában színes és gazdag vidék. A történelem viharai során földrajzi kiterjedése sűrűn változott, így nehéz meghatározni az eredeti Partium pontos területét.
A jelenlegi értelemben vett mai Partium Máramaros, Szilágy, Szatmár, Bihar és Arad megyét foglalja magában. Etnikai térképe nagyon színes, többségében magyar, román, cigány, lakosság mellett élnek a vidéken szlovákok, bolgárok, szerbek és horvátok is.
A Partium bővelkedik hírességekben, e vidék szülöttei többek között: Ady Endre, Szilágyi Domokos, Arany János, Kölcsey Ferenc, Tóth Árpád.
Előadásunk a partiumi emberek identitáskérdéseit érintve beszél urbánus és paraszti létezésükről, a vidék sajátos kulturális sokszínűségéről, Magyarország és a Partium kapcsolatáról.
Az előadásban megjelennek Sárrét és Szilágyság magyar táncai, keményfoki román, nadabi román és cigány táncok, mácsai cigány, vingai bolgár, máramarosi hucul táncok, valamint Csasztvan Zsuzsanna, a Népművészet Ifjú Mestere előadásában Nagylak és Arad környéki szlovák énekek.
A produkcióban Rubold Ödön Jászai Mari-díjas színművész, érdemes művész Ady Endre, Arany János, Szilágyi Domokos, Dsida Jenő és Tóth Árpád verseit idézi.

A produkció a Duna Művészegyüttes és a Göncöl zenekar előadásában jön létre.
Közreműködik:
Rubold Ödön Jászai Mari-díjas színművész, érdemes művész
Csasztvan Zsuzsanna – Népművészet Ifjú Mestere – ének
Barcza Zsolt – harmonika

Alkotók:
Zeneszerzők, zenei szerkesztők | Dulai Zoltán, Soós András, Göncöl zenekar, Ifj.Csoóri Sándor
Táncmesterek | Farkas Ágnes, Farkas Tamás, Móricz Bence, Prekup Anna, Németh Antal, Nagy Tímea, Sikentáncz Szilveszter, Chifor Lénárd András, Sáfrán Balázs, Gidró Roland, Szoboszlai-Kálmán Lilla, Izsó Lajos Hunor, Barta Réka, Szabó Tamás, Kovács Anita, Honvédő Eszter, Soltész Luca, Szabó Csaba
Jelmez, viselet | Winklerné Petri-Kiss Borbála
Díszlet | Michac Gábor
Látvány | JuZso
Fény | Lendvai Károly
Videó | Csajághy Réka Laura

Koreográfus, rendező munkatársa: Farkas Tamás – a Népművészet Ifjú Mestere, a Magyar Művészeti Akadémia ösztöndíjasa

Rendező-koreográfus: Juhász Zsolt – Harangozó Gyula-díjas koreográfus, érdemes művész

Apák és fiak - Táncelőadás Nagy Albert gyűjtései nyomán
2026-08-21 19:00 - 20:00
Hagyományos kultúránkban a szellemi javak átörökítése természetes folyamatként volt jelen. Szájról szájra terjedt tovább a tudás, mely felhalmozódott a népművészetben. A hagyomány, mint értékrend meghatározta a falusi közösség életét, mely apáról fiúra szállt ugyan, de a generációs folyamatokat tekintve korszakok között is átíveltek szellemi értékeink.
A produkció az apák és fiak közötti szellemi kapcsolaton keresztül a hagyományról, az átörökítésről és az átvételéről kíván szólni. Az előadás a tervek szerint egy sorozat kezdő állomása, melyben az Együttes tisztelegni kíván a kiemelkedő munkát végző néptáncgyűjtők előtt.
Elsőként, Juhász Zsolt mesterének, Nagy Albertnek munkásságára emlékeznek. Az ő emblematikus gyűjtéseiből építkezik produkció tánc és zenei anyaga.
Az előadásban Kölcsey Ferenc Parainesis Kölcsey Kálmánhoz c. művéből idéznek részleteket Rubold Ödön tolmácsolásában.

Előadja a Duna Művészegyüttes és a Göncöl zenekar
Közreműködik: Rubold Ödön – Jászai Mari-díjas színművész, Érdemes és Kiváló művész és Orosz Máté Imre, a Debreceni Hajdú Táncegyüttes növendéke
Zenei szerkesztés: Göncöl zenekar, Horváth Mária
Táncmesterek: az Együttes táncművészei
Jelmez: Winklerné Petri-Kiss Borbála
Díszlet: Michac Gábor
Látvány: JuZso
Videó: XORXOR
Fény: Lendvai Károly
Hang: Földes Gábor
Szakmai konzulens: Gombos András
Rendező-koreográfus: Juhász Zsolt

Magyar táncképek
2026-08-27 20:00 - 21:00 | Marosvásárhely

Magyar táncképek
2026-08-28 18:00 - 19:00 | Kisújszállás
